SK Úradný vestník Európskej únie L 261/3

NARIADENIE KOMISIE (EÚ) 2016/1726

z 27. septembra 2016,

ktorým sa mení príloha IV k nariadeniu Európskeho parlamentu a Rady (ES) č. 396/2005, pokiaľ ide o karvón, fosforečnan dvojamónny, kmeň LAS02 baktérie Saccharomyces cerevisiae a srvátku

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 5 ods. 1,

keďže:

(1) V prípade karvónu, fosforečnanu dvojamónneho, kmeňa LAS02 baktérie Saccharomyces cerevisiae a srvátky neboli stanovené žiadne osobitné maximálne limity rezíduí (ďalej len „MRL“). Keďže uvedené látky neboli zaradené do prílohy IV k nariadeniu (ES) č. 396/2005, uplatňuje sa štandardná hodnota 0,01 mg/kg stanovená v článku 18 ods. 1 písm. b) uvedeného nariadenia.

(2) Pokiaľ ide o karvón, Európsky úrad pre bezpečnosť potravín (ďalej len „úrad“) dospel k záveru (2), že je vhodné zaradiť karvón (ako d-/l-karvón v pomere najmenej 100:1) do prílohy IV k nariadeniu (ES) č. 396/2005.

(3) Fosforečnan dvojamónny je schválený ako základná látka v súlade s nariadením Európskeho parlamentu a Rady (ES) č. 1107/2009 (3). Vzhľadom na vykonávacie nariadenie Komisie (EÚ) 2016/548 (4) sa Komisia domnieva, že je vhodné túto látku zaradiť do prílohy IV k nariadeniu (ES) č. 396/2005.

(4) Pokiaľ ide o kmeň LAS02 baktérie Saccharomyces cerevisiae, úrad dospel k záveru (5), že je vhodné túto látku zaradiť do prílohy IV k nariadeniu (ES) č. 396/2005.

(5) Srvátka je schválená ako základná látka v súlade s nariadením Európskeho parlamentu a Rady (ES) č. 1107/2009. Vzhľadom na vykonávacie nariadenie Komisie (EÚ) 2016/560 (6) sa Komisia domnieva, že je vhodné túto látku zaradiť do prílohy IV k nariadeniu (ES) č. 396/2005.

(6) Nariadenie (ES) č. 396/2005 by sa preto malo zodpovedajúcim spôsobom zmeniť.

(7) Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

PRIJALA TOTO NARIADENIE:

Článok 1

Do prílohy IV k nariadeniu (ES) č. 396/2005 sa v abecednom poradí vkladajú tieto zápisy:

„fosforečnan dvojamónny“,

„kmeň LAS02 baktérie Saccharomyces cerevisiae“

„srvátka“.

Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 27. septembra 2016 Za Komisiu predseda Jean-Claude JUNCKER

(1) Ú. v. EÚ L 70, 16.3.2005, s. 1.

(2) Európsky úrad pre bezpečnosť potravín, 2016. Stanovisko k posúdeniu účinnej látky karvón (ako d-/l-karvón v pomere najmenej 100:1) v pesticíde na účely jej zaradenia do prílohy IV k nariadeniu (ES) č. 396/2005 (Statement on the assessment of the pesticide active substance carvone (d-/l-carvone at a ratio of at least 100:1) for inclusion in Annex IV of Regulation (EC) No 396/2005). Vestník EFSA (EFSA Journal) (2016) 14(2):4405, 14 s, doi:10.2903/j.efsa.2016.4405.

(3) Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

(4) Vykonávacie nariadenie Komisie (EÚ) 2016/548 z 8. apríla 2016, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka fosforečnan diamónny a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 95, 9.4.2016, s. 1).

(5) Európsky úrad pre bezpečnosť potravín, 2015. Záver z partnerského preskúmania pesticídov z hľadiska hodnotenia rizika účinnej látky kmeň LAS02 baktérie Saccharomyces cerevisiae (Conclusion on the peer review of the pesticide risk assessment of the active substance Saccharomyces cerevisiae LAS02). Vestník EFSA (EFSA Journal) (2015) 13(12):4322, 29 s, doi:10.2903/j.efsa.2015.4322.

(6) Vykonávacie nariadenie Komisie (EÚ) 2016/560 z 11. apríla 2016, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka srvátka a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 96, 12.4.2016, s. 23).